കടനാട് പഞ്ചായത്തില് ടൂറിസം കേന്ദ്രത്തിനു സാധ്യത തെളിയുന്നു കടനാട്: കടനാട് ഗ്രാമപഞ്ചായത്തിലെ പാമ്ബനാല് വെള്ളച്ചാട്ടവും പരിസര പ്രദേശങ്ങളും കേന്ദ്രീകരിച്ച് പ്രാദേശിക ടൂറിസം വികസിപ്പിക്കുന്നതിനു സാധ്യത തെളിയുന്നു. നയന മനോഹരമായ വെള്ളച്ചാട്ടം കാണുവാന് ഇവിടെ ധാരാളം പേര് എത്തുന്നുണ്ട്. മലനിരകളുടെ പ്രകൃതി സൗന്ദര്യം നിറഞ്ഞ കടനാട് പഞ്ചായത്തിലെ മറ്റത്തിപ്പാറ മാനത്തൂര് പ്രദേശത്താണ് ഈ വെള്ളച്ചാട്ടമുള്ളത്. ആവശ്യമായ അടിസ്ഥാന സൗകര്യങ്ങള് ക്രമീകരിക്കണമെന്നത് നാളുകളായുള്ള നാട്ടുകാരുടെ ആവശ്യമാണ്. ടൂറിസം വകുപ്പ് ഒരു പഞ്ചായത്തില് ഒരു പ്രാദേശിക ടൂറിസം കേന്ദ്രം ആരംഭിക്കുവാനാണ് പദ്ധതി തയാറാക്കിയിരിക്കുന്നത്. ഇതില് പാമ്ബനാലും ഉള്പ്പെടുത്തുവാനാണ് ശ്രമം. ഇവിടേയ്ക്കു റോഡ്, പാര്ക്കിംഗ്, ഇരിപ്പിട സൗകര്യം, വിശ്രമകേന്ദ്രം എന്നിവയാണ് പ്രദേശവാസികളുടെ ആവശ്യങ്ങള്. മിനി ഹൈഡല് പ്രൊജക്ട്, സാഹസിക ടൂറിസം, ചെക്ക്ഡാം എന്നീ സാധ്യതകളും പരിശോധിക്കണമെന്ന ആവശ്യവും ഉയര്ന്നിട്ടുണ്ട്. ജോസ് കെ. മാണിയുടെ നേതൃത്വത്തില് ജനപ്രതിനിധികളും വിവിധ സംഘടനാ നേതാക്കളും വെള്ളച്ചാട്ട പ്രദേശം സന്ദര്ശിച്ചു. സംസ്ഥാന ടൂറിസം വകുപ്പിന്റെ പദ്ധതിയില് ഉള്പ്പെടുത്തുവാന് ആവശ്യപ്പെടുമെന്ന് ജോസ് കെ. മാണി അറിയിച്ചു. ഗ്രാമപഞ്ചായത്ത് പ്രസിഡന്റ് ഉഷാ രാജു, വൈസ് പ്രസിഡന്റ് സെന് സി. പുതുപ്പറമ്ബില്, ജനപ്രതിനിധികളായ ജയ്സണ് പുത്തന്കണ്ടം, കെ.ആര്. മധു, ജിജി തമ്ബി, സെബാസ്റ്റിന് കട്ടയ്ക്കല്, വി.കെ. സോമന്, സംഘടനാ നേതാക്കളായ ബേബി ഉറുമ്ബുകാട്ട്, ജെറി തുമ്ബമറ്റം, ജോയി വടശേരി, ജോണി എടക്കര, തോമസ് പുതിയാമഠം, ബെന്നി ഈരൂരിക്കല്, സന്തോഷ് കൊട്ടാരം, ബെന്നി പുളിക്കല്, ബേബി കല്ലാനികുന്നേല്, തമ്ബി ഉപ്പുമാക്കല്, ജോസുകുട്ടി പീടികമല, രാജിമോന് കലവനാല് എന്നിവരും പദ്ധതിചര്ച്ചയില് പങ്കെടുത്തു.